**Ministru kabineta noteikumu projekta "Grozījumi Ministru kabineta 2015. gada 13. oktobra noteikumos Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts "Grozījumi Ministru kabineta 2015. gada 13. oktobra noteikumos Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi"" (turpmāk – noteikumu projekts) izstrādāts, lai: 1. tehniski precizētu informāciju, kas saistīta ar Eiropas Komisijā (turpmāk – Komisija) pieņemtajiem lēmumiem par vairāku regulu piemērošanas pagarinājumiem;
2. valsts atbalsta pretendentam būtu nepārprotami skaidri tā pienākumi un iesniedzamās informācijas apjoms, kas valsts atbalsta kumulācijas gadījumā būtu iesniedzams valsts atbalsta sniedzējam;
3. noteiktu rīcību, ja tiek konstatēts, ka piešķirtais valsts atbalsts ir kvalificējams kā nelikumīgs.

Noteikumu projekts stājas spēkā parastajā kārtībā (nākamajā dienā pēc tā izsludināšanas).  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz:1. Komisijas 2019. gada 21. februāra regulas (ES) Nr. 2019/316, *ar ko groza Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē* (turpmāk – Komisijas regula Nr. 2019/316) 3. panta 5. punktu;
2. Komisijas 2020. gada 2. jūlija regulas (ES) Nr. 2020/972, *ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem* (turpmāk – Komisijas regula Nr. 2020/972) 1. pantu un 2. panta 5. punktu;
3. Komisijas 2004. gada 21. aprīļa regulas (EK) Nr. 794/2004, *ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai* (turpmāk – Komisijas regula Nr. 794/2004) 10. un 11. pantu;
4. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ņemot vērā, ka Komisija ar Komisijas regulu Nr. 2019/316 un Komisijas regulu Nr. 2020/972 ir pagarinājusi Komisijas 2013. gada 18. decembra Regulas (ES) Nr. 1407/2013 *par Līguma par ES darbību 107. un 108. panta piemērošanu de minimis atbalstam* (turpmāk – Komisijas regula Nr. 1407/2013), Komisijas 2013. gada 18. decembra Regulas (ES) Nr. 1408/2013 *par Līguma par ES darbību 107. un 108. panta piemērošanu de minimis atbalstam lauksaimniecības nozarē*(turpmāk – Komisijas regula Nr. 1408/2013) un Komisijas 2014. gada 17. jūnija Regulas (ES) Nr. 651/2014, *ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu* (turpmāk – Komisijas regula Nr. 651/2014) piemērošanas termiņus un tie ir atšķirīgi, piemēram, Komisijas regulas Nr. 1407/2013 un Komisijas regulas Nr. 651/2014 piemērošanas termiņš ir noteikts līdz 2023. gada 31. decembrim, savukārt Komisijas regulas Nr. 1408/2013 piemērošanas termiņš ir noteiks līdz 2027. gada 31. decembrim, ar šo noteikumu projektu tiek precizēta attiecīgā norma, nosakot, ka lēmumus par atbalsta piešķiršanu saskaņā ar minētajām regulām var pieņemt līdz šo regulu darbības beigām.Atsevišķi precizēti valsts atbalsta piešķiršanas termiņi saskaņā ar Komisijas regulu Nr. 651/2014, ņemot vērā, ka reģionālo atbalstu (14. pants) drīkst piešķirt līdz 2021. gada 31. decembrim, bet visu citu atbalstu saskaņā ar Komisijas regulu Nr. 651/2014 drīkst piešķirt līdz 2023. gada 31. decembrim.2. Ņemot vērā, ka 3.3.1. SAM ietver iespēju valsts atbalsta saņēmējam veikt valsts atbalsta kumulāciju, lai valsts atbalsta pretendentam būtu nepārprotami skaidri tā pienākumi un iesniedzamās informācijas apjoms, kas valsts atbalsta kumulācijas gadījumā būtu iesniedzams valsts atbalsta sniedzējam, MK noteikumi Nr. 593 tiek papildināti ar jaunu punktu, kurā norādīta nepieciešamība iesniegt konkrētu informāciju par saņemto vai plānoto valsts atbalstu, ja valsts atbalsta pretendents ir saņēmis vai plāno saņemt citu valsts atbalstu attiecībā uz 3.3.1. SAM ietvaros attiecināmajām izmaksām. Šādā gadījumā valsts atbalsta pretendents iesniedz valsts atbalsta sniedzējam informāciju par plānoto un piešķirto valsts atbalstu par šīm izmaksām, norādot valsts atbalsta piešķiršanas datumu (attiecināms, ja cits atbalsts jau piešķirts), valsts atbalsta sniedzēju, valsts atbalsta pasākumu un plānoto vai piešķirto valsts atbalsta intensitāti un summu. Praksē šī norma 3.3.1. SAM atlasēs tiek ievērota no 2017. gada, kad 3.3.1. SAM projekta iesniedzēji, iesniedzot projekta iesniegumu, kā vienu no 3.3.1. SAM atlases dokumentiem kā pielikumu projekta iesnieguma dokumentācijai pievieno dokumentu "Projekta iesniedzēja un sadarbības partnera informācija par saņemto un plānoto valsts atbalstu". Atbilstoši MK 2014. gada 16. decembra noteikumu Nr. 784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā" 15. punktam atlases nolikumā ietver norādi uz normatīvajā aktā par specifiskā atbalsta mērķa īstenošanu ietvertajām prasībām projekta iesniedzējam, kā arī projekta iesnieguma veidlapu un papildus iesniedzamo dokumentu sarakstu. Ievērojot minēto, lai normatīvi nostiprinātu projekta iesniedzēja iesniedzamās informācijas apjomu, šo regulējumu, kas paredz valsts atbalsta pretendentam pienākumu iesniegt valsts atbalsta sniedzējam informāciju par plānoto un piešķirto valsts atbalstu, jānostiprina ne tikai 3.3.1. SAM atlases nolikumā, bet arī MK noteikumos Nr. 593. 3. Ar noteikumu projektu tiek precizēts MK noteikumu Nr. 593 73. punkts, ievērojot to, ka MK noteikumi Nr. 593 valsts atbalstu paredz sniegt gan ar *de minimis* regulām attiecīgajās nozarēs (Komisijas regulu Nr. 1407/2013, Komisijas 2014. gada 25. jūnija regulu (ES) Nr. 707/2014, *ar kuru groza Regulu (EK) Nr. 690/2008, ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem*, Komisijas regulu Nr. 1408/2013), gan ar vispārējo grupu atbrīvojumu regulām attiecīgajās nozarēs (Komisijas regulu Nr. 651/2014, Komisijas 2014. gada 16. decembra regulu (ES) Nr. 1388/2014, *ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu,*Komisijas 2014. gada 25. jūnija regulu (ES) Nr. 702/2014, *ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu*). Papildus, ņemot vērā, ka atbilstoši pašreizējai Eiropas Savienības tiesu judikatūrai nelikumīga atbalsta atgūšana katra minētā valsts atbalsta regulējuma gadījumā var būt atšķirīga (skat. Eiropas Savienības Tiesas 2011. gada 20. septembra spriedumu lietā T-394/08 (ECLI:EU:T:2011:493) un  2019. gada 5. marta spriedumu lietā Nr.C-349/17 (ECLI:EU:C:2019:172)), MK noteikumu Nr. 593 73. punkts precizēts, nosakot, ka, ja tiek konstatēts, ka, piemēram, ir pārkāptas Komisijas regulas Nr. 651/2014 prasības, sadarbības iestāde finansējuma saņēmējam uzliek par pienākumu atmaksāt sadarbības iestādei saņemto nelikumīgo valsts atbalstu, savukārt, ja tiek konstatēts, ka ir pārkāptas Komisijas regulas Nr. 1407/2013 prasības, sadarbības iestāde finansējuma saņēmējam uzliek par pienākumu atmaksāt sadarbības iestādei visu saņemto valsts atbalstu. Atbalstu atmaksā kopā ar procentiem, kuru likmi publicē Komisija saskaņā ar Komisijas 2004. gada 21. aprīļa regulas (EK) Nr. 794/2004, *ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai* (turpmāk – Komisijas regula Nr. 794/2004) 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts atbalsta saņēmējam līdz tā atgūšanas dienai, ievērojot Komisijas regulas 794/2004 11. pantā noteikto procentu likmes piemērošanas metodi. Vienlaikus ir precizēta MK noteikumu Nr. 593 redakcija, jo komercdarbības atbalsta nosacījumu pārkāpumus var būt pieļāvis ne tikai atbalsta saņēmējs, bet arī, piemēram, atbalsta sniedzējs. 4.  Noteikumu projektā iekļautie valsts atbalsta nosacījumi ir vienādi piemērojami visiem finansējuma saņēmējiem un projektu iesniedzējiem, nodrošinot, ka tiek ievēroti Komisijas noteiktie valsts atbalsta nosacījumi. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vides aizsardzības un reģionālās attīstības ministrija (turpmāk – VARAM), 3.3.1. SAM projektu iesniedzēji, finansējuma saņēmēji un Centrālā finanšu un līgumu aģentūra (turpmāk – CFLA). |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne projekta iesniedzējiem, ne ES fondu vadībā iesaistītajām institūcijām.Noteikumu projekts neietekmēs konkurenci, kā arī tam nav ietekmes uz nevalstiskajām organizācijām. |
| 3. | Administratīvo izmaksu monetārs novērtējums | Nav attiecināms.  |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)Komisijas regula Nr. 1407/2013 Komisijas regula Nr. 1408/2013Komisijas regula Nr. 794/2004  |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Komisijas regulas Nr. 651/2014 59. panta otrā daļa ir izteikta ar Komisijas regulu Nr. 2020/972. Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 59. pants tika ieviests pilnībā, kad 2015. gada 13. oktobrī tika apstiprināti MK noteikumi Nr. 593.Komisijas regulas Nr. 1407/2013 8. panta otrā daļa ir izteikta ar Komisijas regulu Nr. 2020/972. Komisijas regulas Nr. 1407/2013 8. panta otrā daļa tika ieviesta pilnībā, kad 2015. gada 13. oktobrī tika apstiprināti MK noteikumi Nr. 593.Komisijas regulas Nr. 1408/2013 8. panta otrā daļa ir izteikta ar Komisijas regulu Nr. 2019/316. Komisijas regulas Nr. 1408/2013 8. panta otrā daļa tika ieviesta pilnībā, kad 2015. gada 13. oktobrī tika apstiprināti MK noteikumi Nr. 593. |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regulas Nr. 651/2014 Komisijas regula Nr. 1407/2013 Komisijas regula Nr. 1408/2013Komisijas regula Nr. 794/2004 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 651/2014 59. panta otrā daļa | Noteikumu projekta 1. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. 1407/2013 8. panta otrā daļa | Noteikumu projekta 3. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. 1408/2013 8. panta otrā daļa | Noteikumu projekta 3. punkts | Vienība tiek ieviesta pilnībā | Netiek paredzētas stingrākas prasības |
| Komisijas regula Nr. 794/2004 10. un 11. pants | Noteikumu projekta 4. punkts | Vienība tiek ieviesta pilnībā | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institū­cijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projektā rosinātie grozījumi 20 darba dienu laikā pēc to spēkā stāšanās tiks paziņoti Komisijai, izmantojot SANI2 (*State Aid Notification Interactive*) sistēmu, ņemot vērā noteikumu projektā ietvertos grozījumus attiecībā uz regulu darbības termiņa pagarinājumiem. |
| Cita informācija | Nav. |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptau­tiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām? | Noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 3.3.1.  SAM projektu īstenotāji ir pašvaldības, savukārt sabiedrību noteikumu projekts skar tikai pastarpināti, līdz ar to noteikumu projekts netika publicēts VARAM tīmekļvietnē.  |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti |  Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, 3.3.1. SAM projektu iesniedzēji, finansējuma saņēmēji un CFLA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Vides aizsardzības un reģionālās attīstības ministra p.i. – aizsardzības ministrs A.Pabriks

L. Dorbe, 66016767

liene.dorbe@varam.gov.lv